Kronikk: Året da konspirasjonsteorier ble mainstream - VG
Hopp til hovedinnhold
Vektklubb
MinMote
Godt
Tek.no
VGD
Dine Penger
E24
Mittanbud
Tipster
Pent
Rabattkode
Meninger
TIPS 2200
Tips:
Velg bilde Velg bilde Video Dokument
Kontaktinfo:
SMS: 2200 Tlf: 22 000 000
VG AS | Akersgata 55, Postboks 1185 Sentrum, 0107 Oslo
Meny
Tips 2200
Søk
< Nyheter
Leder
Kommentar
Debatt
Hovedinnhold
Kronikk: Året da konspirasjonsteorier ble mainstream
2014: Ifølge Didrik Søderlind er dette året da obskure konspirasjonsteorier ble tatt inn i den brede offentligheten, blant annet gjennom Frps stortingsrepresentant Ulf Leirsteins «rettsskikkerhetsgruppe». Kronikkforfatteren holder i dag et foredrag om konspirasjonsteorier på Litteraturhuset i Oslo. Bildet er fra Ulf Leirsteins demonstrasjon mot Stortingets lange sommerferie i 2006.
Foto: Henning Carr Ekroll, VG
Antall kommentarer på artikkelen 27.08.2014 10:17
Reduser skriftstørrelse Øk skriftstørrelse
Del på Facebook Del på Twitter
Debatt Med NRK-journalistens spekulasjoner om jødenes makt og Frp-erens «rettssikkerhetsgruppe» nådde konspirasjonstenkningen både NRK og Stortinget. Det er grunn til å slå alarm, skriver Didrik Søderlind.
Delta i debatten?
Send ditt innlegg til debatt@vg.no
eller
SMS med kodeord sidet til 2200
Didrik Søderlind, skribent og forfatter.
Første gang jeg støtte på fenomenet konspirasjonsteorier var tidlig på 1990-tallet. Da måtte man lese om sånt i bøker bestilt fra USA. Det var ingen tradisjon for konspirasjonsteorier her på berget, og Internett var for folk som var enda mer nerdete enn meg.
Omdreining
Didrik Søderlind.
Med årtusenskiftet ble det nye takter. Roman-suksessen «Da Vinci-koden» lærte nordmenn at en kirkelig konspirasjon skjuler sannheten om Jesus. Journalisten Per-Aslak Ertresvåg hentet konspirasjonsteorier fra ytterste høyre fløy og gjorde dem spiselige for nordmenn. Men størst betydning hadde det nok at nordmenn flest fikk seg nettilkobling. På nettet fant de konspirasjonsteoriene, og noen lot seg fenge.
I en artikkel i det velrenommerte tidsskriftet Samtiden kverulerte sosialantropologen Emil André Røyrvik om hvordan bygningene falt sammen under angrepet på World Trade Center 11. september 2001. NRK gikk lenger. Statskanalen markerte tiårsjubileet for terrorangrepet med å vise filmen Loose Change, som påstår at det hele var en såkalt inside job. Konspirasjonsteoriene var kommet inn i finstuen; i tidsskriftene og allmenkringkasteren. De som protesterte framsto som surpomper. Konspirasjonsteorier var jo bra underholdning.
Mord-manifest
Sommeren 2011 ble det mindre morsomt. 77 nordmenn lå døde, og morderen hadde samlet 1500 sider som fablet om et kommende Eurabia. Breiviks manifest var konspirasjonsteori, Utøya var konspirasjonspraksis. De fleste skjønte alvoret, og jeg får ikke lenger spørsmål fra medier om å snakke om «de morsomste konspirasjonsteoriene». Alternativmessen, der Per-Aslak Ertresvåg før kunne treffe et publikum som ikke akkurat var plaget av akutt kritisk sans, ba ham om å holde seg unna.
Men Utøya inspirerte også noen til å komme ut av skapet. Under et foredrag høsten 2011 anbefalte fredsforsker-nestoren Johan Galtung publikum å lese Sions Vises Protokoller som en «guide til vår tid». Protokollene er et falskneri som forteller om hvordan jødene forsøker å slavebinde verden. Et annet lesetips fra Galtung var bøkene til Erik Rudstrøm, som går lenger enn «Protokollene»: Rudstrøm påstår at det selges narkotika fra synagogene.
Da forfatteren John Færseth utfordret Galtung, henviste Galtung til en artikkel om jødenes makt over mediene - komplett med en illustrasjon av en blekksprut med jødestjerne. Artikkelen viste seg å være skrevet av William Pierce, en av etterkrigstidens viktigste nazi-ideologer. Da NRK gjorde ham oppmerksom på at hans kilde til jødenes makt var nazist, svarte Galtung at han så «ingen grunn til å tro at det som kommer frem i denne artikkelen er feil». Nei, hvorfor skulle man være kritisk til nazipropaganda?
Gro Holms fadese
I juli i år grunnet NRKs USA-korrespondent Gro Holm på hvorfor den amerikanske offentligheten var mer pro-israelsk enn den norske.
En av forklaringene var jødenes kontroll over medier: «(D)et er ingen tvil om at de er overrepresentert som eiere og toppledere i medier. Kanskje ikke så rart at relativt få palestinske stemmer slipper til når Israel blir angrepet.»
Så gjorde Holm en Galtung: Da hun skulle forsvare seg mot anklager om antisemittisme, gjorde hun vondt verre, og brukte en illustrasjon (med tittelen «Who controls your mind») som angivelig dokumenterte jødisk eierskap over medier. Igjen var kilden nazistisk, denne gang nettsiden Stormfront. Illustrasjonsbruken kan kanskje settes på kontoen for hendelige Google-uhell, men det er påfallende at Holm ikke reagerte på at noen i det hele tatt laget en fargekodet oversikt over hvem i medier som var jøder, «mistenkt» jøde eller gift med en jøde. Eller at oversikten også listet opp mediefolk som var «non-white».
Frp-Leirstein
Konspirasjonsteoriene har også gjort sitt inntog på Stortinget. I justiskomiteen sitter Ulf Isak Leirstein for Fremskrittspartiet. I juni konstituerte Leirstein en underlig «rettssikkerhetsgruppe» med «mandat til å jobbe for å bedre rettssikkerheten i Norge». Hensikten later til å være å kartlegge hvordan kameraderi, korrupsjon og justismord kan ramme vanlige nordmenn. Problemet er at medlemmene i «rettssikkerhetsgruppen» er så langt unna vanlige nordmenn som man kan komme.
Her er folk som mener at Arbeiderpartiet tar ordre fra Moskva. Eller som mener at barnevernet er til for å bryte ned kjernefamilien (og driver med menneskehandel). Flere hevder at norske dommere er illegitime. Et av medlemmene støttet den såkalte «Vaksineaksjonen», et forsøk fra forretningsmannen Kjetil Andreas Dreyer på å skremme folk fra å ta vaksiner og i stedet kjøpe «sølvvann» av ham.
I de svært ulike tilfellene Galtung, Holm og Leirstein ser vi hvordan tankegods man før bare fant på obskure nettsider eller i bøker utgitt på eget forlag nå når fram til mennesker med kraft til å påvirke.
Miljøet radikaliseres
Samtidig radikaliseres konspirasjonsmiljøet. Vi som følger med på det ser det samme gang på gang: Mennesker som begynner med å tenke at det er noe muffens med vaksiner eller 9/11 sitter et par år senere og snakker om «Rotschilder», «khazarer» eller «zionister». Slik forsøker de å skjule for andre (og kanskje for seg selv - det er ikke alltid de skjønner hva de gjør) at de leker med klassisk antisemittisme.
2014 er året da konspirasjonsteoriene ble mainstream. Spørsmålet er hva vi skal gjøre med det.
Kommentarer Antall kommentarer på artikkelen
Har du en mening om denne artikkelen? Du må bruke ditt eget navn hvis du skal delta i debatten. Respekter andres meninger og husk at mange kan se hva du skriver. Brudd på reglene kan føre til utestengelse.
VGs journalister og moderatorer overvåker denne debatten kontinuerlig mellom kl. 07 og 24. Kommentarfeltet er nå stengt og åpner igjen kl. 07.00. Velkommen tilbake da!
Klikk for å se kommentarene
Siste saker fra Meninger
Se neste 5 fra Meninger
Kommersielt samarbeid
VG Rabattkoder
Sportamore rabattkode Oppdatert mandag, 20. november 2017
Zalando rabattkoder Oppdatert mandag, 13. november 2017
Hotels.com rabattkode Oppdatert mandag, 20. november 2017
Apollo kampanjekoder Oppdatert mandag, 18. september 2017
Junkyard rabattkoder Oppdatert mandag, 20. november 2017
Årets avis og årets nettsted!
NYHETER
MENINGER
VG SPORTEN
VG LIVE
RAMPELYS
BIL
TV-GUIDE
VGTV
VG +
E-AVIS
Ans. redaktør og adm. direktør: Gard Steiro
Nyhetsredaktør: Tora Bakke Håndlykken
Digitalredaktør: Ola E. Stenberg
Magasinredaktør: Jane Throndsen
Politisk redaktør: Hanne Skartveit
Sentralbord VG: 22 00 00 00
Kontakt VG Support
VG har ikke ansvar for innhold på eksterne nettsider som det lenkes til. Kopiering av materiale fra VG for bruk annet sted er ikke tillatt uten avtale.
© 2017 VG | Personvernerklæring og informasjonskapsler (cookies)
Tips oss! SMS / MMS til 2200
Ring 22 00 00 00
E-post til tusentipset
Annonseinfo: VG Papir, VG og VG Mobil